འབྲོག་པ་མ་རྐང་འཛིན་མཁན་དུ་གྱུར་ལ།ཕྱུགས་ཟོག་ཇེ་ཉུང་དུ་བཏང་ཡང་ཡོང་སྒོ་ཇེ་ཉུང་དུ་སོང་མེད།མགོ་ལོག་ཁུལ་དུ་གངས་ལུང་སྡེ་བ་ལྟ་བུའི་སྐྱེ་ཁམས་ཕྱུགས་ལས་མཉམ་ལས་ཁང་བརྒྱ་དང་བདུན་ཡོད།སྐྱེ་ཁམས་ཕྱུགས་ལས་ཀྱི་འཕེལ་རྒྱས་ལས་མང་ཚོགས་ཀྱི་འཚོ་བར་འགྱུར་ལྡོག་བཟང་པོ་ཞིག་བྱུང་ཡོད་པ་དང་།མགོ་ལོག་ཁུལ་རྨ་ཆེན་རྫོང་རྟ་བོ་ཞོལ་མ་ཞང་རྙན་འདྲ་སྐྱེ་ཁམས་ཕྱུགས་ལས་མཉམ་ལས་ཁང་གི་ཕྱུགས་རྫི་རིག་བྷོས་འཚོ་བའི་འགྱུར་ལྡོག་གླེང་དུས་གདོང་ལ་འཛུམ་མདངས་ཤར་འདུགརིག་བྷོ་ནི་སྡེ་བའི་ཡིག་ཚགས་སུ་ཚུད་པའི་དབུལ་ཕོངས་ཁྱིམ་ཚང་ཞིག་ཡིན་ལ།སྔོན་ཆད་ཕྱི་ཕྱོགས་སུ་ལས་ཀ་གཉེར་པ་དང་ཕྱུགས་འཚོ་བ་སོགས་བྱས་རུང་།ཁྱིམ་ཚང་གི་ལོ་རེའི་ཡོང་སྒོ་ནི་སྒོར་སྟོང་བརྒྱད་ཙམ་ལས་མེད།ད་ལྟ་ངས་མཉམ་ལས་ཁང་དུ་ལས་ཀ་གཉེར་བཞིན་ཡོད་ལ།ལོ་རེའི་ཟླ་ཕོགས་སྒོར་ཁྲི་གསུམ་ལྷག་ཡོད་པ་དང་རྒྱལ་ཁབ་ཀྱི་ཁ་གསབ་བསྣན་ན།ལོ་གཅིག་གི་ཡོང་སྒོ་སྒོར་ཁྲི་ལྔ་ལྷག་ཡོདཟེར།རིག་བྷོས་བཤད་རྒྱུར།ལྟོ་གོས་གནད་དོན་ཐག་བཅད་རྗེས་རང་ལ་རེ་བ་ཆེན་པོ་ཞིག་ཡོད་པ་ནི་བུ་མོས་སློབ་སྦྱོང་བཟང་པོ་བྱས་ནས་རྩྭ་ཐང་ལ་ཁ་འབྲལ་དུ་འཇུག་རྒྱུ་དེ་ཡིན་ཟེར།